bananflue
Store norske leksikon,Biologi,Dyreriket,Leddyr,Insekter,Tovinger,Fruktfluer,Drosophila,Sophophora
Bananflue er en art av tovinger i familien eddikfluer (Drosophilidae). Av og til formerer arten seg i Norge på kjøkken. Navnet bananfluer brukes ofte om eddikfluer. Bananfluer har hatt en sentral rolle i vår forståelse av genetikk, som en av de mest brukte modellorganismene.
Beskrivelse Bananfluen er gulbrun med svarte tverrbånd og røde øyne. Den er omtrent 3 mm lang. Forskning Bananfluen er en av genetikkens best studerte organismer, og ble først tatt i bruk av Thomas Hunt Morgan i 1909. Fluen er ideell som modellorganisme grunnet den korte tiden den bruker på å reprodusere (10–15 dager ved 20–25 °C), at de får tallrike avkom (rundt 200) og fordi de er lette å holde i kultur. Kulturmedium som brukes er gjerne gjæret frukt som bananmos eller ulike korn/sirup-blandinger. Historikk De spesielle store kromosomene i spyttkjertlene vi finner hos larven i det tredje stadium hadde allerede i 1933, tidlig i genetisk forskning, en sentral rolle i studiet av mutasjoner, da genene og deres forandringer kan observeres som mørke og lyse tverrbånd i vanlig lysmikroskop. Les mer i Store norske leksikon tovinger eddikfluer genetikk forsøksdyr Y-kromosom